ڕاۋەبەرو گرڎی تەندروستی هەڵەبجەی ئاگایی مڎۊ جە ۋەرەن ڕووبیەیشاوە جە قەیرانێۋە گۆرۍ کە بە مەڵامەتو کەمی دەرمانی و فرەیی ڕێژەو توشبیەی بە نەوەشی هەوکەرڎەو پەردەو مەژگیۊ دلۍ زارۊڵا مەنتیقەکەینە ۋەرەن ڕوشابیەنۊ، تیمێۋە ئێرانیېچ ئامېنۍ پۍ ۋشکنای تا مەڵامەتو ۋەڵابیەیۊکەی بزانا .
ماۋەو چن ڕوۋېۋەن نەوەشی هەوكەرڎەو پەردەو مەژگی دلۍ زارۊڵا پارێزگاو هەڵەبجەینە ۋەڵاوبیەنۊ، تا ئی ۋەختە ٢٦ زارۊڵۍ جە نەوەشخانەو زارۊڵانە جە شارەکەنە داغڵكریېنۍ بەمەبەسو ورگېرتەو چارەسەری پزیشكی و ۋەردەوام ڕێژەو توشبیا ئینا زیاڎ بیەینە.
ھ.ش
